Lovliggørelse af opført væksthus - [adresse] opført væksthus - [adresse].: 326-2014-101621     J.nr.: 02.34.02            Alvin Kjeldsen.: 326-2014-262419 
  
[adresse] 
D. 17. maj 2014 modtager Teknik og Miljø en klage over byggeri på [adresse] 11. 
Ved efterfølgende besigtigelse konstateres det, at der bygges videre på et væksthus, som der tidligere er givet 
afslag til. Teknik og Miljø sender derfor en standsningsmeddelelse. 
  
Baggrund 
Ejendommen ligger i et sommerhusområde og er omfattet af tinglyst deklaration af 16. juni 1967, hvor af der fremgår 
bebyggelsesregulerende forhold som foreskriver at bebyggelse overalt skal holdes i en afstand på 10 m fra vej. 
Bebyggelsen kræver dispensation fra denne og dette er der søgt om d. 23. august 2012. 
  
Sagen har to gange tidligere været behandlet på Teknik- og Miljøudvalgets møder. 
  
Sagen blev første gang behandlet på Teknik- og Miljøudvalget i oktober 2012 vedr. dispensationsansøgning til 
opførelse af væksthus, hvilket på daværende tidspunkt var delvist opført og i strid med gældende deklaration på 
ejendommen. Udvalget vedtog at meddele afslag til det ansøgte. (se evt. bilag 5) Begrundelsen herfor var at 
strandbeskyttelseslinjen omkring 2001 er blevet rykket, således at det er blevet muligt at placere bebyggelse mod 
kysten på den anden side af sommerhuset, og at det ønskes at opretholde den åbne karakter som 
sommerhusområdet er tiltænkt, ved at undgå unødig placering af bebyggelse i den bebyggelsesfri zone. 
  
Efterfølgende blev der ansøgt om tilladelse til, at beholde det allerede udførte stykke byggearbejde (betondæk og 
støttevægge i terrænet). Teknik- og Miljøudvalget vedtog i november 2013 at meddele tilladelse til at bibeholde det 
allerede udførte betondæk og støttevægge i terrænet. (se evt. bilag 6 og 7) Begrundelsen herfor var, at der kun var 
tale om bebyggelse i form af betondæk og udførte støttevægge i terræn. Det daværende udførte arbejde vurderedes 
ikke at kunne ses fra vejen eller af omkringliggende naboer.  
  
Status 
Ejer af [adresse] har i forlængelse af standsningsmeddelelsen standset byggeriet, og har fjernet 
tagkonstruktionen fra væksthuset. 
  
Teknik- og Miljø har efterfølgende været i løbende dialog med ejer, og i forlængelse af denne dialog modtager 
Teknik og Miljø d. 10. september ansøgning om afvigelse fra deklarationsbestemmelser med to løsningsforslag til 
opførelse/færdiggørelse af væksthuset. Det skal bemærkes at ansøger i sine tegninger omtaler tagkonstruktionen 
som "afdækning af hul i jorden". 
  
Det videre forløb 
Væksthuset er ulovligt opført og skal nu lovliggøres. Dette kan ske på to måder - enten fysisk eller retslig. Fysisk ved 
at bebyggelsen reetableres til det tidligere godkendte betondæk og støttevægge i terræn - eller retslig ved at 
Kommunen vælger ikke at håndhæve deklarationens bestemmelser og dermed tillader en færdiggørelse af 
væksthuset med én af de ansøgte tagløsninger. En retslig lovliggørelse af byggeriet kræver i midlertidig en høring af 
grundejerforeningen, som ligeledes er påtaleberettigede af deklarationen.  
  
Både en fysisk og en retslig lovliggørelse af byggeriet, må forventes værende præcedensskabende for området. 
  
BEHANDLING 
Teknik- og Miljøudvalget. 
  
INDSTILLING 
Teknik- og Udviklingsdirektøren indstiller at der meddeles afslag til dispensationsansøgningen, og at byggeriet 
fysisk lovliggøres ved reetablering til det tidligere godkendte betondæk samt støttevægge i terræn. 
  
ØKONOMISKE KONSEKVENSER 
Ingen økonomiske konsekvenser. 
  
  
Bilag 
  
  
  
  
  
Teknik- og Miljøudvalgets møde den 6. oktober 2014: 
Udvalget vedtog at godkende teknik- og udviklingsdirektørens indstilling. 
Bilag 1 - Oversigtskort - [adresse] 11 
326-2014-262653 
Bilag 3 - Besigtigelse af d. 19. juni 2014 - [adresse] - Nanni Hansen 
11 
326-2014-262665 
Bilag 5 - Afgørelse af d. 11. februar 2013 - Afslag - [adresse] - 
[adresse] Billeder af det senere tilladte betondæk og støttevægge i 
terræn - [adresse] Besigtigelse af d. 31. juli 2014 - [adresse]